**Tanulás és az élet dolgai**

A jutalmazás és a büntetés tehát nem csak a nevelés eszközei. A társadalom értékeket, erkölcsi elvárásokat, az önmeghatározást utánzását vagy elfogadását jutalmazással és vagy büntetéssel befolyásolja.

A gyermekünk 7-8 hónapos korában kezd először bennünk utánozni. Ekkor a gyermek csak azt utánozza, amit lát, nem tudja később megismételni, ezt a korábbiakban említettem, mert nincs a fejében kép, az emlékképek másfél - két éves korban rögződnek úgy, hogy a gyermek képes megmutatni a korábban látottakat, már képes felidézni.

Kit utánoz a gyermek elsősorban? Akit lát?

A kettő, kettő és fél éves gyerekünk elkezdi megélni a „tegyél le” korszakát, és közben a távolodás elviselése érdekében - önmagában - utánzással jeleníti meg minket. Körülbelül ez a 3 éves kor, az óvodába kerülés időszaka, amikor a gyermekünk azzal, hogy utánoz minket, megjeleníti az addig elsajátított értékrendet, magatartást, erkölcsiséget

A gyermekünk ebben az életszakaszban kezdi megfigyelni, észrevenni környezetében azokat a magatartásformákat is, amelyek jutalmat érdemelnek, és azért szívesebben utánoz.

Ki válhat a gyermek számára modellé? Ahhoz, hogy a gyermek valakit modellnek válasszon, szükséges valamilyen szintű érzelmi, szeretet kapcsolat. Mi felnőttek is, ha valakit minél jobban szeretünk, annál inkább hajlandók vagyunk őt utánozni. Ez olyan mértékben igaz, ha szeretett személyről van szó, hogy olyan magatartásformák átvételére, utánzására is hajlandók vagyunk, amelynek nincs „hasznosítható” értéke.

A másik ok az utánzásra a szerepirigység, a gyermekek kicsi korától kezdve felnőttek szeretnének lenni, a felnőttet megillető hatalmáért. Ezt a szociális hatalmat presztízsnek is hívjuk, és ha belegondolunk, felnőtt korunkban sem tűnik el ez a jelenség teljesen.

Aranyszabály: A fiúk magatartásának alakulásában, a nemi azonosság felismerése után, rendkívüli jelentősége van a férfi, az apa presztízsének, a családon belüli szociális hatalmának.

Például a fiúk esetében elsősorban az utánzásra kijelölt modell az apa, aki a játékot adja, és másodsorban az anya, aki játszik vele.

Aranyszabály: A gyermeknevelés krízispontja, amikor a szülő más viselkedést jutalmaz, vagy büntet, mint önmaga esetében.

A szülői életünk a gyermekünk előtt zajlik, ha a gyermekünk „csak” jelen van, akkor is átéli a család, a szülők közötti kapcsolat minőségét.

Három leglényegesebb szempont a szociális tanulás során:

1) A szülő önmagával szembeni jutalmazása és büntetése azonos értékeket kövessen a gyermekkel szemben alkalmazott jutalmak és büntetések során.

2) Aranyszabály: A szülő rendelkezzen olyan szociális hatalommal, amely kiváltja a gyermekben az utánzás vágyát.

3) Elégséges (prezentációban) példamutatásban legyen része a gyermeknek, ez számára legyen világos, a jutalmazások és büntetések tisztázottsága, ettől legyen mindig elkülönítve az ajándék.

Tegyük világossá, miért büntetünk: Az olyan szólamok, hogy rossz gyerek vagy, nem szeretlek, rossz fiú vagy, csalódtam benned, súlyos bűntudatot ébresztenek a gyermekünkben, erős ellenállást vagy agressziót váltanak ki belőle. Nem teremtenek lehetőséget a gyermekünk számára, hogy pontosan felismerje, mi a bűne, mit csinált rosszul. Tegyük számára világos, mi az a magatartás, amit a jövőben kerülnie kell.

Például: 3-4 éves gyermekünk még nincs teljesen tisztában a tulajdon fogalmával. Ha elvesz valamit valahonnan, az ekkor még ezt nem a lopás szándékával teszi.

Például: A gyermekünk ebben az életkorban az őt büntetőt is utánozza. Gondolkodjunk el ezen: a gyermek verekszik, az iskolában intőt kap, otthon az intő miatt az apja elnáspángolja. Nem azért válik belőle verekedős gyermek, mert az iskolában egyszer-kétszer verekedett, hanem azért, mert a példaadótól is ezt látta. Agresszív felnőtt lehet a gyermekből, mert az apja így büntetett, azt tanulta meg, hogy aki a *szociális* hatalom birtokosa, az akár meg is verhet másokat, akik ezzel nem rendelkeznek.

Azt javaslom a pedagógus se hívja az iskolai magatartás büntetésében társul a szülőt, mert az iskola területén ő a szociális hatalom birtokosa, tehát ő büntessen, vagy jutalmazzon úgy, hogy az a magatartás ne folytatódjon, melynek nem akar teret adni.

Ez persze nem jelenti azt, hogy gyermekek fejlesztésében, szülőként és pedagógusként ne lehetnék egymást segítő, és tisztelő szövetségesek.